《晏城》
明代·张丹

小小古晏城，西对华不注。昔之晋郤克，逐马匝此处。

我行实已懒，解鞍歇薄暮。鸱枭啸其群，老乌守枯树。

不见古人迹，断碑委樵路。手摸苔藓痕，字句读未误。

平仲之采地，缅然起思慕。奈何千载后，芜没如野戍！

相望有远山，恐是齐朝舞。

作者简介：（1619—?）明末清初浙江钱塘人，原名纲孙，字祖望，号秦亭，又号竹隐君。美须髯。性淡泊，不乐交游，喜游览深溪邃谷。其诗悲凉沉远，尤长于五言古诗。与丁澎、陆圻等称西泠十子。有《秦亭诗集》等。